ചാരമൂങ്ങ

മിഡിൽ ഈസ്റ്റ് തൊട്ട് വെസ്റ്റ് വരെയും മധ്യേഷ്യയിലും കണ്ടുവരുന്ന സ്കോപ്പ് ഔൾ വിഭാഗത്തിൽപ്പെട്ട ഒരിനം മൂങ്ങയാണ് ചാരമൂങ്ങ Pallid Scops Owl (Otus brucei). ദക്ഷണേന്ത്യയിൽ അപൂർവ്വമായി മാത്രം സാന്നിദ്ധ്യമുള്ള ഈ മൂങ്ങയെ 2014ൽ തൃശ്ശൂരിലെ കോൾപ്പാടങ്ങളിൽനിന്ന് കണ്ടെത്തിയിട്ടുണ്ട്.

 ശീലങ്ങൾ 

 ഭക്ഷണം 
പ്രാഥമികമായി ഒരു കീടഭോജിയായ ചാരമൂങ്ങയുടെ ഇഷ്ടവിഭവങ്ങളിൽ കീടങ്ങൾ, പല്ലികൾ, ചിലന്തികൾ, ചെറിയ സസ്തനികൾ എന്നിവ ഉൾപ്പെടുന്നു. പകൽസമയത്ത് യാദൃച്ഛികമായി മാത്രം ഇത് വേട്ടയാടുകയും വാവലുകളേയും മറ്റും ഭക്ഷിക്കുകയും ചെയ്യുന്നു.

 കൂടുകെട്ടൽ 
ഏപ്രിൽ മുതൽ ജൂൺ വരെയുള്ള ഏതു കാലഘട്ടത്തിലും ഇവയുടെ പ്രജനനം നടക്കാറുണ്ട്. മരംകൊത്തികളുടേതിനു സമാനമായ മരപ്പോടിനുള്ളിൽ ഇവ 4 മുതൽ 6 വരെ മുട്ടകൾ ഇടുന്നു. അടയിരിക്കുന്നത് ഏകദേശം 27 ദിവസങ്ങളാണ്. 

 അവലംബം 

വർഗ്ഗം:പാകിസ്താനിലെ പക്ഷികൾ
വർഗ്ഗം:അഫ്ഗാനിസ്താനിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:Pages with unreviewed translations
വർഗ്ഗം:കേരളത്തിലെ പക്ഷികൾ
വർഗ്ഗം:മൂങ്ങകൾ